text: Røveri mod frisørsalon
  30 juli 2012 kl. 15.29
  En ca. 20-årig mand fik en mindre bunke mønter ved et røveri mod Frisør Pia Lux på Thorvaldsensvej i Fredericia midt på eftermiddagen. Røveren forsvandt på en knallert.
  KL. 15.36 kom røveren ind i frisørsalonen, som ligger nabo til en købmandsbutik. Røveren gik direkte til kassen, mens han truede med en dolk eller en kniv med et blad på over 20 centimeter. 
  Han forsynede sig med en stor håndfuld mønter i kasseapparatet. Røveren forsvandt bagefter på en knallert uden nummerplade. 
  Politiet har fået følgende signalement af røveren: Dansker, ca. 20 år og 180-190 cm høj, kraftig til fedladen af bygning. Han var iført en grå fleece-trøje med lynlås. Den var trukket op foran ansigtet. Desuden var han iført lyseblå cowboybukser. 
  Oplysninger til politiet på telefon 1-1-4.
  